b'\n_START_ARTICLE_\nMo\xc4\x8dvirski lunj\n_START_SECTION_\nOpis\n_START_PARAGRAPH_\nTa najmanj\xc5\xa1i v Evropi \xc5\xbeive\xc4\x8di lunj je manj\xc5\xa1i in vitkej\xc5\xa1i od pepelastega lunja, saj zrase le od 41 do 46 cm, a ima pribli\xc5\xbeno enak razpon peruti, \xc4\x8deprav so zaradi o\xc5\xbeje strukture videti dalj\xc5\xa1a. Na koncih so tudi bolj pri\xc5\xa1iljena, kar ga v letu dela nekoliko bolj elegantnega, k \xc4\x8demur pripomore tudi dalj\xc5\xa1i in o\xc5\xbeji rep. Kadar jadra v vzgorniku ima peruti izrazito dvignjene nad horizontalo. Samec mo\xc4\x8dvirskega lunja je modrikasto do pepelnato sive barve, samica pa je, kot pri vseh lunjih, rjavih odtenkov.\n_START_SECTION_\nRaz\xc5\xa1irjenost\n_START_PARAGRAPH_\nMo\xc4\x8dvirski lunj \xc5\xbeivi v mo\xc4\x8dvirjih in mokri\xc5\xa1\xc4\x8dih pora\xc5\xa1\xc4\x8denih z lo\xc4\x8djem od jugozahodne Evrope in severozahodne Afrike pa vse do Altaja na vzhodu._NEWLINE_Glavna hrana mo\xc4\x8dvirskega lunja so mi\xc5\xa1i in manj\xc5\xa1e ptice, pa tudi ve\xc4\x8dje \xc5\xbeu\xc5\xbeelke in manj\xc5\xa1i plazilci._NEWLINE_Gnezdi maja in junija v gnezdih na mo\xc4\x8dvirnih tleh.'